4 
ALCUNE POESIE 
\ 
Qualis sub Aetna vis furit ignea 
Praeclusa, magno murmure et extuat, 
Audita sunt longe profundis 
Viscera detonuisse bombis; 
Ruptisque dein fornacibus exilit 
Circum nigrantem explosa per aerem, 
Et visa agros late fluentis 
Ignivomis rapuisse et urbes; 
Aeque laborant concita pectora, 
Ignemque caecum vis alit acrior, 
Qui major assurgit, frementem 
Tamque nequit cohibere flammam. 
At si praeurens desuper indita 
Favilla semen porrigat igneum, 
Tunc flamma crebrescens eundo 
Per Siculas volitaret oras. 
Oreti ad undas gramine floreo 
Qua laxa cives corda resolverent 
Festisque laetant.es diebus 
Ebiberent cupidi levamen; 
Qua effusa ducunt agmina virginum 
Laetas choreas, sertaque colligunt 
Gaudentque per campos nitentem 
Floribus implicuisse crinem, 
Instat Druheti torva salacitas 
Incontinentes injiciens manus, 
Quum turpe dedignata probrum, 
Versa ruit furibunda Virtus. 
Faedum puellae dedecus inditum 
Poscit cruoris prima piacula; 
Hac fonte derivata clades 
Funeribus cumulata fluxit. 
En vocis ictu Gallica concidit 
Diffracta cervix, indocilis furor 
Qua venit, aspexit, peremit 
Fulmine corripuit trementes, 
Stratosque Gallos. Non pietas subest 
Nulli pepercit flammeus impetus, 
Sontesque et insontes nefasto 
Exitio perimuntur uno. 
Montano ut amnis flumine turgidus 
Si forte fractos diruat aggeres 
Effusus hinc late per agros 
Omnia vorticibus retorquet; 
Intemperatus sic furor irruit, 
Acri et Triquetram turbine concutit, 
Commota quae tractim dehiscens 
Turpe parat gremio sepulcrum. 
Condit sub umbris irrevocabilem 
Vesper cruenta luce tyrannidem; 
Nox volvit aerumnas, tegitque; 
Sole novo recreata ridet 
Tellus, et aether purior emicat; 
Cruor cruorem luxtrat et expiat 
Jucunda Liber tas ruinis 
Exoritur meliore flamma. 
Melos puellae solvite gratius, 
Virosque vernis spargite floribus, 
Qui nomen inspectent per aevum 
Sole sub occiduo renascens. 
0 matre pulclira fllia pulchrior, 
Quam vis trementem gallica pertigit. 
Aeterna te laurus manebit, 
Sicelides celebrentque famam! 
Musa o duarum disjice gentium 
Iras repostas, faedus et integral 
Quas stirpe concretas eadern 
Stringat amor, societque Virtus. 
Casus nefastos, saevaque funera 
Nunc corde lapsa oblivio contegit; 
Utramque sic gentem potenter 
Nexus amicitiae revincit. 
Canonicus Professor Benedictus Marotta. 
